Dlieja Sant Ujep Runcadic

La Dlieja Sant Ujep Runcadic ie na dlieja dla pluania de Bula fata su da nuef a Runcadic te Gherdëina.

 Capela de Sant Ujep 
Bele tl 1901 à bera Ujep Runggaldier da Passua lascià fé sù daujin al luech de Passua na pitla capela dedicheda a Sant Ujep.
Bera Ujep à dessënià nstës l projet. L scultëur Josef Kostner da Stlujuc a fat i sanc dla capela: Sant Ujep cun l Bambin sun autere, a man drëta santa Bèrbla y a man ciancia Santa Levigia che ie la doi  santes patrones de si fenans. A man ciancia vëijen la santes patrones de si fians: Genovefa, Malia, Stefania, Carolina, Alberta y Milia. Dala pert de urient iel tacà prò ala capela n jegher y n ciampanil a ot ciantons, che fina cun na ciola cuecena.Elsa Runggaldier: Na vijita ala Capela da Passua. Calënder de Gherdëina 1975, pl. 124-127.
Ai 15 de nuvëmber 1978 à i patrons scincà la capela de San Ujep ala pluania acioche la posse unì nuzeda sciche dliejaJohann Tscholl: Cumemorazion. Calënder de Gherdëina, pl. 110-114..

miniatura|Storia dla capela da Passua y de Ujep Runggaldier cunteda da seniëur Luis de Ciablon (?), pluan da Bula.

 Dlieja nueva 
Do che la capela fova deventeda massa pitla per la populazion de Runcadic, an pensà n iëde de la ngrandì. Pra la festa di 80 ani dla capela, ti ie unì scincà l terac per na dlieja nueva destacheda.
L dessëni dla dlieja nueva ie stat fat dal architet Willy Gutweniger de Maran.
La dlieja nueva, fata cun l sustëni de duta la chemunanza de Runcadic y de Bula ma nce de Gherdëina y ora de Gherdëina, ie unida benedida ai 8 de setëmber 1985 dal vëscul Heinrich Forer.
La firma Graßmayer de Dispruch à fat la cater ciampanes.  
Hermann Josef Runggaldier à ziplà la “Ultima Cëina” per 1 gran autere.
I vieresc a culëures ie unì fac dala Tiroler Glasmalerei de Dispruch. 
 Cor de dlieja 
Tl 1978 à Toni Rabanser metù sù l prim cor di mutons de Runcadic. L cor  vën deriet dal 1982 da Laura Ciechi. L cor di granc (cor de dlieja) ie unì metù su tl 1980 da Toni Rabanser che l à tëut nce sota si bachëta.
 Orgun 
L orgun ie uni benedì ai 30 d’auril dl 1994 dal vëscul Wilhelm Egger. L orgun ie mecanich a un manuai cun 9 registri y ie sta fat dala dala firma Johann Pirchner de Steinach tl Tirol. L orgun ie de lën de pëc y vel pert de aier, cucia y rëur. La 672 pives ie de lën, stani y plom. I urnamënc ziplei ie de Egon Stuflesser DigonLaura Ciechi Vinatzer: Orgun nuef de dlieja de Runcadic. Calënder de Gherdëina 1995, pl. 78-82.

 Notes 

 Bibliografia 
 Edgar Moroder: La dlieja nueva de Sant Ujep a Runcadic. Calënder de Gherdëina 1986, pl. 48-59.
 Laura Ciechi: 700 ani Bula y Runcadic. Calënder de Gherdëina  1989, pl. 28-39
 Laura Ciechi Vinatzer: Diesc ani Cor de Dlieja de Runcadic.  Calënder de Gherdëina 1992, pl. 163-165.
 Laura Ciechi Vinatzer: 25 ani dlieja de Sant Ujep a Runcadic y 50 ani preve de Sn. Johann Tscholl. Calënder de Gherdëina 2011, pl. 97-99.
 Cunliamënc 
Mësses tla dlieja de Runcadic sula plata dla pluania de Urtijëi.
Ujep, Runcadic
Ujep, Runcadic
Categoria:Ciastel (chemun)